b'\n_START_ARTICLE_\nHilma Heikkil\xc3\xa4\n_START_PARAGRAPH_\nHilma Alina Heikkil\xc3\xa4 (5. marraskuuta 1902 Ylivieska \xe2\x80\x93 11. joulukuuta 1975 Ylivieska) oli suomalainen toiminnanjohtaja ja runoilija._NEWLINE_Heikkil\xc3\xa4n vanhemmat olivat suutari, pientilan omistaja Akseli Vilhelm Heikkil\xc3\xa4 ja Helmi Sofia Lindgren. H\xc3\xa4n k\xc3\xa4vi kansakoulun ja opiskeli sitten 1926\xe2\x80\x931927 Suomen Nuoriso-Opistossa Mikkeliss\xc3\xa4._NEWLINE_Heikkil\xc3\xa4 toimi Keski-Pohjanmaan nuorisoseuran sihteerin\xc3\xa4 ja toiminnanjohtajana 1927\xe2\x80\x931939. H\xc3\xa4n oli vuodesta 1939 Naisten Raittiuskeskuksen sihteerin\xc3\xa4 Helsingiss\xc3\xa4 ja sotavuosina Turussa Suomen Huollon ty\xc3\xb6ntekij\xc3\xa4n\xc3\xa4. Sodan j\xc3\xa4lkeen Heikkil\xc3\xa4 oli Maalaisliiton Naisten Varsinais-Suomen piirin toiminnanjohtajana 1947\xe2\x80\x931952 ja Oulun piirin toiminnanjohtajana 1952\xe2\x80\x931955. Viimeksi Heikkil\xc3\xa4 oli 1954 perustetun Maaseudun terveys- ja lomahuolto-j\xc3\xa4rjest\xc3\xb6n toiminnanjohtajana 1955\xe2\x80\x931968.'